5. jaanuar

5. jaanuar on Gregoriuse kalendri viies päev. Juliuse kalendri järgi 23. detsember (1901–2099).

 Sündmused 
Eestis
 1920 - Moodustati Eesti kriminaalpolitsei Kohtuministeeriumi alluvuses. 
 1928 – Tallinna-Harju prefekt Viktor Rotenbork astus ametisse.
   1928 – Amanda Hiob pidas Tallinna Pühavaimu kirikus jutluse.
 1935 – Vabariigi Valitsus pani seisma maksuraskustesse sattunud Türi linnavalitsuse ja -volikogu tegevuse.Türi linnavalitsus vallandati. Uus Sõna, 5. jaanuar 1935, nr. 4, lk. 1.
 1935 – registreeriti Eesti Veespordi Liidu põhikiri; liidu esimeheks sai Voldemar Puhk.
 1953 – Pärnu Draamateater Endla nimetati ümber Lydia Koidula nimeliseks Pärnu Oblasti Draamateatriks.
 1978 – Kuressaares loodi Saaremaa Kunstiklubi.
 1981 – alguse sai kohtuprotsess Mart Nikluse ja Jüri Kuke üle, mis kestis 8. jaanuarini. Neid süüdistati nõukogudevastases tegevuses. Jüri Kukk suri samal aastal Vologda vangilaagris.
 1988 – Eesti Kommunistliku Partei Keskkomitee büroo võttis vastu salaotsuse natsionalismi ilmingutest Eestis.
 1989 – asutati Rumeenia-Moldova Kultuuri Selts.Eesti rahvaste raamat : rahvusvähemused, -rühmad ja -killud. Tallinn, 1999, lk. 428
 1994 – Pärnus asutati Pärnu Ooperi ja Balleti Fond.
 1997 – Põhja-Eesti Pank ja Eesti Ühispank sõlmisid liitumislepingu.
 1999 – Otepääl toimus esimest korda murdmaasuusatamise MK-etapp, kus Kristina Šmigun saavutas naiste 10 km klassikasõidus kolmanda koha; meeste 15 km klassikasõidus oli eesti meesuusatajatest edukaim Andrus Veerpalu, kes sai 22. koha, Jaak Mae oli 25. ja Meelis Aasmäe 29.
 2001 – Tallinnas toimus Paul Kerese 85. sünniaastapäeva puhul sümpoosion teemal "Paul Keres – sajandi sportlane".
 2002 – Eesti Valitsus kinnitas Eesti Spordi Nõukogu põhimääruse; esimeheks sai Signe Kivi.ESBL veebis (vaadatud 21.03.2015)
 2005 – Jüri Pihl andis teada oma lahkumisest riigi peaprokuröri kohalt ning soovis asuda ametisse justiitsministeeriumi kantslerina. Justiitsministeeriumi senine kantsler Priidu Pärna palus end 1. veebruarist ametist vabastada.

Maailmas
 1463 – Pariisist pagendati François Villon.
 1477 – Prantsuse väed võitsid Nancy lahingus Burgundia vägesid ja tapsid Burgundia hertsogi Charles Südi.
 1500 – Ludovico Sforza vallutas Milano.
 1665 – Pariisis ilmus esimese Euroopa teadusajakirja Journal des sçavans esimene number.
 1675 – Prantsuse väed võitsid Turckheimi lahingus Brandenburgi vägesid.
 1757 – Louis XV pääses eluga Robert-François Damiensi tehtud atentaadist.
 1769 – James Watt patenteeris aurumasina.
 1781 – Suurbritannia sõjavägi põletas maha Richmondi Virginias.
 1813 – Taani kuulutas välja riigi pankroti.
 1875 – Pariisis avati ooperiteater Palais Garnier.
 1895 – Dreyfusi afäär: kuulutati välja Alfred Dreyfusi kohtuotsus, millega Dreyfusilt võeti sõjaväeline auaste ja ta saadeti eluks ajaks Kuradisaarele.
 1900 – Iiri liider John Edward Redmond kutsus üles mässama Briti ülemvõimu vastu.
 1909 – Colombia tunnistas Panama iseseisvust (seni oli Panama osa Colombiast).
 1912 – Kuu oli Maale kõige lähemal, ainult 356 375 km kaugusel. See rekord saab ületatud 4 km võrra alles neljapäeval, 1. jaanuaril 2257.
 1913 – Lemnose merelahing, Türgi laevastik suruti Dardanellidesse.
 1933 – algas Kuldvärava silla ehitamine San Francisco lahel.
 1940 – USA Föderaalsele Kommunikatsiooni Komisjonile demonstreeriti FM-raadiot.
 1947 – asutati Lõuna-Korea kontsern LG Group.
 1953 – Pariisis Théâtre de Babylone'is esietendus Samuel Becketti näidend "Godot'd oodates".
 1957 – Eisenhoweri doktriin: USA president Dwight Eisenhower esitas Kongressile kinnitamiseks uue välispoliitilise kava, millega Lähis-Ida kuulutati USA eluliste huvide piirkonnaks.
 1968 – Alexander Dubčeki võimuletulekuga algas Praha kevad.
 1972 – USA president Richard Nixon kuulutas välja Space Shuttle'i programmi.
 1976 – Kambodža: Khmeeri Vabariigist sai Demokraatlik Kampuchea.
 1980 – Hewlett-Packard teatas oma esimesest personaalarvutist.
 1993 – Shetlandi saarte juures jooksis karile naftatanker Braer, lekkis 84 700 tonni naftat.
 1993 – USA Washingtoni osariik hukkas Westley Allan Doddi, tegemist oli esimese ametliku poomisega pärast 1965. aastat.
 2005 – avastati taevakeha, millele esialgu pandi koodnimi Xena, 2006. aastal aga nimetati see kreeka tülijumalanna järgi Eriseks.

 Sündinud 

1546 – Francisco Suárez, jesuiidi preester ja teoloog
1767 – Jean-Baptiste Say, prantsuse majandusteadlane
1838 – Marie Ennemond Camille Jordan, prantsuse matemaatik
 1855 – King Camp Gillette, ameerika leiutaja ja tööstur
 1876 – Konrad Adenauer, Saksamaa Liitvabariigi kantsler 1949–1963
1904 – Paul Ambur, eesti kirjandusloolane
 1906 – Romulus Tiitus, eesti karikaturist ja följetonis
 1921 – Friedrich Dürrenmatt, šveitsi kirjanik
 1923 – Endel Taniloo, eesti skulptor
 1928 – Zulfikar Ali Bhutto, Pakistani president 1971–1973 ja peaminister 1973–1977
 1928 – Walter Mondale, USA asepresident 1977–1981
 1932 – Umberto Eco, itaalia kirjanik
 1932 – Raissa Gorbatšova, Mihhail Gorbatšovi abikaasa
 1938 – Juan Carlos I, Hispaania kuningas (aastast 1975)
1949 – Jaak Viller, eesti teatritegelane
 1952 – Elle Kull, eesti näitleja
 1952 – Kaupo Pollisinski, eesti pangandustegelane
1953 – Hele Everaus, eesti arst ja arstiteadlane
1956 – Aleksander Pulver, eesti psühholoog
1961 – Peeter Jalakas, eesti teatrijuht, lavastaja ja teatriuuendaja
1964 – Margus Linnamäe, eesti apteegi-, kinnisvara- ja meediaärimees
 1967 – Jaanus Vaiksoo, eesti kirjandusteadlane, õpetaja ja lastekirjanik
 1969 – Marilyn Manson (Brian Hugh Warner), ameerika muusik
1970 – Karli Lambot, eesti ettevõtja
 1975 – Anti Randviir, eesti semiootik
1986 – Laura Kõrgemäe, Eesti Miss 2005 ja modell
1994 – Ingrid Margus, eesti näitleja

 Surnud 

 1589 – Caterina de' Medici, Prantsuse kuninganna
 1762 – Jelizaveta I (ka Jelizaveta Petrovna), Venemaa keisrinna
 1927 – Jaan Raamot, Eesti poliitik, põllumees ja pedagoog
 1933 – Calvin Coolidge, USA president 1923–1929
 1935 – Leopold Tõnson, eesti sporditegelane
 1947 – Karl Pehka, eesti koorijuht
 1955 – Jevgeni Tarle, vene ajaloolane
 1970 – Max Born, juudi päritolu saksa füüsik
 1974 – Johannes Oskar Lauri, eesti kirikutegelane
 1977 – Artur Adson, eesti luuletaja ja näitekirjanik
 1977 – Charles Mingus, USA džässmuusik, kontrabassimängija ja helilooja
 1987 – August Sokk, eesti korvpallur ja korvpallitreener
 1991 – Tõnis Kint, peaminister Vabariigi Presidendi ülesandeis 1970–1990
 1998 – Sonny Bono, USA laulja, näitleja, poliitik (suusaõnnetus)
 2003 – Roy Jenkins, Briti poliitik
 2013 – Urmas Kokassaar, eesti bioloog
 2013 – Vello Saatpalu, Eesti insener ja poliitik

 Pühad 
 Õigeusu kirikus märtrite Theopemptose ja Theonase mälestuspäev

 Ilmarekordid 
 Tallinna maksimumtemperatuur +6,4 °C (1973)
 Tallinna miinimumtemperatuur –24,7 °C (1987)
 Tartu maksimumtemperatuur +6,1 °C (1937)
 Tartu miinimumtemperatuur –32,9 °C (1987)
 2008/2009 talve madalaim õhutemperatuur –21,1 °C JõgevalKülmapealinnas mõõdeti selle talve külmarekord Postimees, 05.01.2009

 Viited 

Jaanuar 05